**ДОПЪЛНИТЕЛНИ УКАЗАНИЯ ЗА ПОПЪЛВАНЕ НА ДЕКЛАРАЦИИТЕ ЗА ИМУЩЕСТВО И ИНТЕРЕСИ ПО ЧЛ.49, АЛ.1, Т.2 И Т.4 ОТ ЗАКОНА ЗА ПРОТИВОДЕЙСТВИЕ НА КОРУПЦИЯТА (ЗПК), ВЪВ ВРЪЗКА С НОВИТЕ ИЗИСКВАНИЯ НА ЗАКОНА.**

С приетия Закон за противодействие на корупцията (ЗПК), в сила от 06.10.2023 г., бяха въведени някои нови изисквания относно подаваните от лицата, заемащи публични длъжности по чл.6, ал. 1 от закона декларации.

Съгласно чл.49, ал.1 от ЗПК лицата, земащи публични длъжности, продължават да подават следните декларации:

1. декларация за несъвместимост;
2. декларация за имущество и интереси;
3. декларация за промяна в декларирани обстоятелства в декларацията по т.1;
4. декларация за промяна в декларирани обстоятелства в декларацията по т.2 в частта за интересите и за произхода на средствата при предсрочно погасяване на задължения и кредити.

Съгласно чл.52, ал.1 от ЗПК декларация за имущество и интереси се подава в срокове, както следва:

1. в едномесечен срок от заемането на публичната длъжност;
2. ежегодно до 15 май – за предходната календарна година или за съответния период от момента на встъпване в длъжност по чл.6, ал.1 до края на предходната календарна година, котаго деклараторът е подал встъпителна декларация през предходната календарна година;
3. в едномесечен срок от освобождаване от длъжност.

**Законът не предвижда подаване на декларация в едномесечен срок от изтичане на една година от подаване на декларацията по чл.52, т.3 или на т.н. втора финална декларация.**

Съгласно чл. 49, ал. 4 от ЗПК, лицата, заемащи публични длъжности, декларират имуществото и доходите и на своите съпрузи или на лицата, с които се намират във фактическо съжителство на съпружески начала и на ненавършилите пълнолетие деца. **Отпада възможността задължените лица, които се намират във фактическо съжителство на съпружески начала, да заявят желание да не бъде публикувана информация относно лицата, с които се намират във фактическо съжителство, както и относно имуществото и доходите на тези лица.** И според настоящия законзадължените лица не декларират имуществото и доходите на своите съпрузи при фактическа раздяла и на ненавършилите пълнолетие деца, когато не упражняват родителски права, за което подават декларация.

**Подлежащите на деклариране данни** относно имуществото и интересите в страната и чужбина на лицата, заемащи публични длъжности, **са подборно изброени в чл.51 от ЗПК**, като освен досега декларираните данни, **в разпоредбата са включени и нови такива, както следва:**

1. Съгласно чл.51, ал.1, т.3 от ЗПК, освен парични суми, притежавани в брой или в банкови сметки, на обща стойност над 10 000 лева, **на деклариране подлежат и платежни инструменти на приносител, съгласно параграф 1, т.7 от Допълнителните разпоредби на Валутния закон, независимо в каква валута.** *Същите се декларират* ***в Част I от декларацията*** *- Имущество, на стр. 5, раздел III. “Парични суми, в т.ч. влогове, банкови сметки и вземания на обща стойност над 10 000 лева, включително в чуждестранна валута”, в* ***Таблица № 6*** *“Вземания над 10 000 лева и платежни инструменти на приносител, съгласно параграф 1, т.7 от ДР на Валутния закон”.*

2. Съгласно чл. 51, ал.1, т.6, освен налични ценни книги, дялове в дружества с ограничена отговорност и командитни дружества и финансови инструменти по чл.4 от Закона за пазарите на финансови инструменти, **на деклариране подлежат и криптовалути.**

*Същите се декларират* ***в Част I от декларацията*** *- Имущество, на стр. 6, раздел IV. “Вложения в инвестиционни и пенсионни фондове и еквивалентни форми на спестявания и инвестиции, ако общата им стойност надвишава 10 000 лева, както и налични ценни книги, дялове в дружества с ограничена отговорност и командитни дружества и финансови инструменти по чл.3 от Закона за пазарите на финасови инструменти”, в* ***Таблица № 8*** *“Вложения в инвестиционни и пенсионни фондове и еквивалентни форми на спестявания и инвестиции****,*** *в това число и криптовалути****,*** *ако общата им стойност надвишава 10 000 лева”.*

3. Съгласно чл.51, ал.1, т.7, освен задължения и кредити, в т.ч. и по кредитни карти, на обща стойност над 10 000 лева, **на деклариране подлежат и договорените лихвени проценти по тях.**

*Същите се декларират* ***в Част I от декларацията*** *- Имущество, на стр. 5, раздел III. “Парични суми, в т.ч. влогове, банкови сметки и вземания на обща стойност над 10 000 лева, включително в чуждестранна валута”, в* ***Таблица №7*** *“Задължения над 10 000 лева и**договорени лихвени проценти по тях”.*

4.Съгласно чл.51, ал.1, т.13, освен участията в търговски дружества, **на деклариране подлежат и участията в граждански дружества,** а съгласно т.16 **и участието в тайни и/или неформални организации и общества.**

*Същите се декларират в Част II от декларацията – Интереси, на стр. 2, раздел VII. “Участие в търговски дружества, в органи на управление или контрол на търговски дружества, на юридически лица с нестопанска цел или на кооперации, както и извършване на дейност като едноличен търговец към датата на избирането или назначаването и 12 месеца преди датата на избирането или назначаването“, т.1. „Към датата на избиране или назначаване на длъжност:..” т.1.1.”Имам участие в следните търговски дружества, в граждански дружества, участие в тайни и/или неформални организации и общества:...“ - Таблица №15.*

5. Законът изключва от подлежащото на деклариране чуждо недвижимо имущество и чужди моторни сухопътни, водни и въздухоплавателни превозни средства, които лицето или неговият съпруг, или лицето, с което то се намира във фактическо съжителство на съпружески начала, трайно ползва, ако същите са на институцията, в която лицето заема съответната длъжност (чл.51, ал.1, т.10).

Съгласно чл.51, ал.2 от ЗПК, при годишното деклариране на имуществото по ал.1, т.3 - 7 се посочват наличностите към 31 декември на предходната календарна година. Алинея 3 предвижда при деклариране на имуществото по ал.1, ако то е придобито по време на заемане на длъжността да се посочват правните основания и произходът на средствата, с които е станало придобиването.

При подаване на встъпителна или финална декларация се посочват подлежащите на деклариране данни и наличности към датата на встъпване/ освобождаване от длъжност .

При годишното деклариране, ако са налични доходи на ненавършилите пълнолетие деца, същите се добавят в таблица 12, на стр.8 от декларацията за имущество и интереси, в част II. “Други доходи, извън посочените в т.1”, като същите се вписват на отделен ред и се добавят към размера на дохода на задълженото лице.

**В декларацията за имущество и интереси по чл.49, ал.1, т.4 от ЗПК**, на стр. 2, в раздел I “Имам/нямам участие в търговски дружества, в органи на управление или контрол на търговски дружества, на юридически лица с нестопанска цел или на кооперации, както и извършване на дейност като едноличен търговец“, в т.1.1. - ***Таблица №1***, към участието в търговски дружества се добавя и ***участие в граждански дружества и в тайни и/или неформални организации и общества****.* Таблици № 4, № 5 и № 6 от декларацията не се попълват.